Supertaal - RDF-voer
type: channel
description: Kom praat saam!
items: wa

wa
type: item
description: 'n Ou perdewa. wa Afbreking: wa Uitspraak: /vɑː/ Selfstandige naamwoord: wa Meervoud: waens Verkleinwoord: waentjie Meervoud van verkleining: waentjies Betekenis: • 'n Tradisionele vervoermiddel met vier wiele wat deur 'n span trekdiere getrek word. • 'n Deel van 'n trein; spoorwa; treinwa. Gebruik: • Aan 'n nuwe wa kan jy sien of dit 'n goeie skilder was, aan 'n oue of dit 'n goeie wamaker was. [Langenhoven] • Die eetsaal is in die vyfde wa. Spreekwoord: • Hy is voor op die wa. [Te opdringerig wees.] • Die wa voor die osse span. [Agterstevoor te werk gaan.] • Hy is 'n vyfde wiel aan die wa. [Iemand wie se hulp onnodig is of las veroorsaak.] • In sy gewete kan 'n wa en span osse draai. ['n Buitengewone rekbare gewete hê.] • Die wa deur die drif trek. [Daarin slaag om 'n moeilike taak te verrig of 'n probleem op te los.] • Ek meneer en jy meneer, wie sal dan die wa smeer. [Wie sal die handewerk doen as almal geleerd is.] Hiponiem: • abbawa • bokwa • hooikwa • kakebeenwa • ossewa • perdewa • polisiewa • popwa • sleepwa • tenkwa • tentwa • vangwa • woonwa Afgelei: • wa-pad • wa-as • wakis Vertaling: Engels: wagon, carriage, coach Nederlands: wagen Laat weet asb as die inskrywing foute bevat of verder verbeter kan word.
creator: Leksikograaf
date: 2019-07-04T07:35:41-00:00